CELEX: C2005/093/67
Language: fi
Date: 2005-04-16 00:00:00
Title: Asia T-47/05: Pilar Ange Serranon ynnä muiden 31.1.2005 Euroopan parlamenttia vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/36
            
         Pilar Ange Serranon ynnä muiden 31.1.2005 Euroopan parlamenttia vastaan nostama kanne
   (Asia T-47/05)
   (2005/C 93/67)
   Oikeudenkäyntikieli: ranska
   Pilar Ange Serrano, kotipaikka Luxembourg, Jean-Marie Bras, kotipaikka Luxembourg, Dominiek Decoutere, kotipaikka Wolwelange (Luxemburg), Armin Hau, kotipaikka Luxembourg, Adolfo Orcajo Teresa, kotipaikka Bryssel ja Francisco Javier Solana Ramos, kotipaikka Woluwe-Saint-Lambert (Belgia), ovat nostaneet 31.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia vastaan. Kantajan edustajana on asianajaja Eric Boigelot.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa kantajien palkkaluokkien uudelleen määrittelyä koskevan päätöksen, joka heille on annettu tiedoksi henkilöstöosaston pääjohtajan päiväämättömällä ja allekirjoittamattomalla kirjeellä, jonka kumoamista myös vaaditaan
            
         
               —
            
            
               kumoaa kaikki tätä päätöstä seuranneet ja/tai siihen liittyvät toimenpiteet, myös ne, jotka toteutetaan tämän kanteen nostamisen jälkeen
            
         
               —
            
            
               velvoittaa Euroopan parlamentin maksamaan vahingonkorvauksia, joiden kohtuulliseksi määräksi on arvioitu 60 000 euroa jokaiselle kantajalle, sillä varauksella että tätä määrää korotetaan tai lasketaan oikeudenkäynnin aikana
            
         
               —
            
            
               velvoittaa joka tapauksessa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat ovat kaikki Euroopan parlamentin virkemiehiä, jotka ovat läpäisseet toiselle ura-alueelle siirtymistä varten järjestetyn kilpailun (ura-alueelta D ura-alueelle C tai ura-alueelta C ura-alueelle B) ennen kuin henkilöstösääntöihin tehdyt muutokset tulivat voimaan 1.5.2004. Kantajat väittävät, että heille uusien henkilöstösääntöjen mukaan tehty palkkaluokkien uudelleen määrittely on vähemmän suotuisa kuin se, joka heille olisi myönnetty, jos he eivät olisi läpäisset kyseessä olevia kilpailuja.
   Kanteensa tueksi kantajat esittävät aluksi väitteen henkilöstösääntöjen muuttamisesta annetun asetuksen 723/2004 (1) lainvastaisuudesta, joka perustuu väitteelle, jonka mukaan perusteluvelvollisuutta on laiminlyöty ja oikeusturvan, perustellun luottamuksen, suhteellisuuden ja yhdenvertaisen kohtelun periaatteita on loukattu. Kantajat väittävät myös, että Euroopan parlamentti ei ole riidanalaisia päätöksiä tehdessään noudattanut huolenpitovelvollisuuttaan eikä hyvän hallinnon periaatetta.
   
      (1)  Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta 22 päivänä maaliskuuta, 2004 annettu neuvoston asetus (EY, Euratom) N:o 723/2004 (EUVL L 124, 27.4.2004, s. 1).